section_heading: Obožavatelji i popularna kultura
paragraph_text: Reference na seriju ili dijelove radnje mogu se pronaći u popularnoj kulturi. To prije svega uključuje druge televizijske serije kao što su Veronica Mars, Will i Grace, Chuck, Bez oduševljenja molim, Cougar Town, U uredu, ali i u animiranim serijama Family Guy, American Dad!, South Park ili Simpsoni. Serija se također nalazi i kao skriveni dodatak na nekim videoigrama, kao što su Half-Life 2: Episode Two, Skate, World of Warcraft, Just Cause 2 i Rock Band 2. Stripovi Catwoman i The Thing; dnevni stripovi Monty i Over the Hedge; internet stripovi Piled Higher and Deeper i Penny Arcade kao i humoristični magazin Mad također sadržavaju reference na seriju. Nekoliko rock bendova objavili su pjesme čije teme ili naslovi dolaze iz same serije, kao npr. Moneen: "Don't Ever Tell Locke What He Can't Do", Senses Fail: "Lost and Found" i "All The Best Cowboys Have Daddy Issues", Gatsbys American Dream "You All Everybody" i "Station 5: The Pearl" te Punchline: "Roller Coaster Smoke".